Mis, nat Hiënas en Spinnekopwebbe | Spokie sny Spoor
Mis, nat Hiënas en Spinnekopwebbe
January 15, 2015 VerrassendNuut	46 Comments
Dis vroeg, baie vroeg en is daar min kampers wat lus het om uit hul warm slaapsakke onder die nat tente uit te kruip. Nie almal wil dit buite waag, waar die melkwit mis tussen misterieuse bome 'n sprokiesland skilder.
Ek ruik die reuk van koffiebone terwyl die stoom die ruit begin toewasem en my hart ritmies saam die woep-woep van die ruitveërs begin inskop.
Gedurende die nag het dit knopkieries gereën en onkundige kampers, wat hul afsaalplekkies in holtes digby die draad opgeslaan het, moes die modderwater trotseer.
Ons is oppad na Onder Sabie in die Krugerwildtuin en sou hier 'n gesig beleef wat nie gou weer gesien sou word nie.
SPINNEKOPWEBBE IN DIE MIS
WEBBE LANGS DIE H1-3 WAT VROEGOGGEND NOG SWAAR VAN DOU IS, MET DIE OPKOMENDE SON AAN DIE AGTERKANT
Die ruimte om ons is fluisterend, betower deur digte mis wat die bosveld se struike in 'n kersbehangsel-skouspel verander.
Dit voel of jy in 'n reënwoud wegkruipertjie speel waar niemand waag asemhaal nie.
Verdwaas wonder ek of dit 'n algemene verskynsel is, en of net hierdie area se struike so oorbeweb word?
Vir kilometers ry ons in hierdie fiksieland, totdat die mis begin kopgee onder sonstrale wat woes orals inbars. Net om die hitte weer na 34 grade plus op te stoot.
Kyk net hoe manjifiek en dig is die webbe geweef. Die gevoel is of jy eerder trampolien met hulle kan speel.
Verder lyk dit onmoontlik dat 'n kwesbare spinnekop soveel draadwerk uit homself kan uitruig.
Net 'n entjie verder kom ons op hierdie jongelinge af wat onder die laagwaterbruggie uitgekruip kom opsoek na húlle stukkie son.
ONDER SABIE GEVLEKTE HIëNAS OP DIE H10 MET SOPNAT POTE
Hiënas is lief om hul kleingoed onder paaie in waterpype groot te maak. Is dit ooit veilig? Want self swaarvoertuie jaag soms knetterend hier verby. Wat sou die rede wees – sou die ma weet dat die kleintjies hier kos vanaf stilhouers mag vind?
INTERAKSIE, TERWYL DIE SONNETJIE LEKKER DROOGBAK
VYF FEITE OMTRENT HIëNAS. Ontmoet Crocuta crocuta
1. Hulle is nagdiere wat bekend is as aasvreters.
2. Die matriarg lei die trop (soms tot 80) wat 'n dreigende gevaar vir leeus by 'n vangs is.
3. Hul is doeltreffende roofdiere met 'n kenmerkende "whooo-oop" roep.
4. Hiënas word gesien as die Skoonmakers van die natuur wat enige eetbare iets sal aas.
5. Bisare items soos skoene, naels, tou, olifantvel en blikkies kos is al ontleed as maaginhoud.
Met hul uitstekende nagvisie en akute reuksin loop hul soos spokerige skadu's agter die kampplek se drade en sal niks daarvan dink om braaisvleisvure te besoek nie. Ek het selfs al gehoor van kinders wat snags aan hul voete uit tente getrek is.
Geen vakansie in die Kruger is volmaak sonder 'n foto van hierdie interessante dier nie.
Hierdie stukkie is ook ingeskryf vir die uitdaging: http://scrapydo2.wordpress.com/2015/01/15/toeka-tokkel-4-vakansie/
Previous PostBRAAIVLEIS, KATOETERS en OLIFANTENext PostPa en die gespikkelde fenomeen
46 thoughts on "Mis, nat Hiënas en Spinnekopwebbe"
Wat een massa excellente belden
Ag jinne ma' die baba hienas is te oulik! Spokie, ek geniet jou inskrywings vreeslik baie. Van jou foto's is asemwegslaan mooi. Ek kan my net indink hoe mooi daardie spinnekopwereld met die blote oog moes lyk. Wow.
Dankie Sparkle, vir jou sprankelende kommentaar op die hienas. Ja, die spinnekopwereld was asemrowend! Dankie.
Pingback: Toeka-Tokkel 5 : Sport en volgende 5 onderwerpe | scrapydotwo
Pragtig geskryf soos altyd met goeie byskrifte vir Blommie se fotos.
Die fotos van die Hienas veral is baie goed.
Baie dankie Tokeloshe vir jou kommentaar. Lekker om jou weer sien …
Ongelooflike spinnerakke! Genade, ek wonder hoe groot die spinnekop is wat dit geweef het…
Aaah! lekker om jou hier te sien mtn. Ek het nou net vir Olga hieronder gesê dat ek ook nou begin wonder hoe groot die spinnekoppe is. Ek gaan die fotos opsoek en bietjie inzoom. Dalk sien ek 'n …. leeu! Hehehe.
January 19, 2015 at 8:37 pm
Elke keer dat ek die webbe sien, wens ek ek kan die spinnekop sien wie dit gespin het. Pragtige foto's.
Snaaks, ek het ook begin wonder hoe die spinnekoppe moet lyk wat hierdie webbe gespin het. Ek gaan bietjie op die fotos inzoom … dalk sien ek iets!
Dit is pragtig!
Dankie Teen Dagbreek – lekker om jou hier te sien!
Dat spinnekoppe nou vir so 'n sprokieswêreld kan sorg. Dankie, lekker gelees.
Dankie Kameel – lekker as jy besoek.
Sjoe, daai webbe IS pragtig!
Ja Toortsie, die webbe is ongelooflik geweef. Dankie jou inloer.
Stunning photos – well worth getting up early for :-
Yes, dankie in jou inloer Emy. Die veld is op sy pragtigste so vroeg in die oggend.
Dankie die besoek Hester, ja – die spinnerakke lyk voorwaar soos die outydse gordyne wat nog so 'grof' geweef was. Ek onthou nog my ma sin …
Ai Spokie, hoe lekker het ek nou saamgery Onder Sabie toe! Dankie vir die stilhou op Tshokwane, en die koedoewors-en-pap takeaway 😉
Ai Dries, hoe trek jy nou my nostalgiese-kitaarsnaar met hierdie kommentaar van jou. Ons mis ook nie daardie koedoewors-en-pap nie. Verkies net om daar te sit en eet, terwyl ons die "stout" apies afneem wat die mense se kos so gaps.
the spider webs are amazing.
Thanks your visit, sedge. Wat about 'n white-and-black spiderweb? Would be amazing if taken by you. You should visit that area one day …
January 16, 2015 at 6:23 am
Would love it ☺
Prachtige mistige foto's.Kunstige spinnenwebben en gevaarlijke jakhalzen kunnen me hier zeker bekoren.
Dankie jou besoek natuurfreak. Waardeer baie. Ek het jou woord "jakhalzen" baie geniet!
Wow, dit het gewerk! baie dankie vir die skakel na Torka-Tokkel. Presies wat die idee is daarvan. Dit is n pragtige vakansie vertelling en dan nog met eie fotos en ekstra inligting oor hienas.
Ons waardeer al jou moeite ook met Torka-Tokkel, scrapydo. Hoop dat die skakels oor-en-weer ook vrug sal afwerp. Dankie jou mooi kommentaar.
Lyk of dit faan werk om ouens te kry om bietjie oor eie ondervindings te praat en te gesels in Afrikaans. 😀
Ag ek geniet jou blogs elke keer. Dankie!
Dankie jou besoek hier, vriendin. Geniet jou blog net so baie. Jy laat mens voorwaar glimlag met jou humoristiese streke! Like you!
Die laaste photo op die spinnerak is baie wonderlike. Ek ook graag die hiënas. 🙂
Aaaa! lekker om jou weer te sien. Jy skryf bietjie min? Of tel my reader jou nie op nie? Gaan gou weer daar by jou blog loer …
Ek sal later meer skryf – ek is besig met die familie uit Afrika vir Kersfees – behoefte om te gaan sit weer.
Ek het eenkeer 'n oulike storietjie voorgelees, i.v.m 'n spinnekoppie, wat haastig een nag 'n beskermingsweb oor 'n boompie "gespin" het… Die boompie het gestaan voor die deur van die stal, waarin die Jesuskind gebore was. Vandaar die gebruik om tinsel om 'n kersfeesboom te "spin", tydens Kersfeestyd! 😊😊
Dis n pragtige verhaaltjie. Bly jy het dit hier met ond gedeel.
Wat 'n pragtige storietjie oor 'n spinnekoppie. En sowaar? is dit waar die gebruik van tinsel om kersbome vandaan kom? Nou toe – so ek was nie te ver verkeerd toe ek sê die webbe lyk soos kersversierings nie?
Dankie die besoek. Mis jul baie. Mail my bietjie asb.
Sjoe, jy het 'n fyn oog … asemrowende foto's!
Dankie Carol. Ja, ek het al agtergekom hoe langer jy in die veld rondry hoe meer ingestel raak jou oog. Hiehiehie – seker net soos jy ingestel raak met die doen-en-late van die skreeubekkies daar by jou!
Dankie jou besoek. Waardeer.
Dis pragtige fotos! Het eenmaal ook sulke interessante spinekop webbe gesien in die Seychelles nogal! Moes julle pile teen malaria neem?
Dankie die kommentaar, melouisef, Nee, ek het nie geweet ons moes malaria pille neem? Maar ek het gehoor die ouens oor die grens het baie siek geword! Ek dink die hewige reëns wat ons beleef het, het miskien die miskiete beheer vir 'n rukkie.
Ek dink mens moet maar by jou apteek en dokter verneem, party doen ander nie. Ek is maar skrikkerig want dis nou baie erg en word nie meer beheer nie. Maar soos jy sê met die baie reens….
Ivm malariapille. Vriende van ons oor Des wat in Mosambiek ingegaan het,het van die kinders en ma nie verder pille wou drink. Vreksiek daarvan geword. maar, toe doen hul malaria op … so ek weet nie wats beste nie, want die pille kan nou weer simptome onderdruk. Glo jy gaan meer weet … maar bly dit maar 'n kontroversiele onderwerp.
As ek moes kies tussen newe effekte en malaria sal ek nie huiwer nie. Malaria op sigselwers het ook soms lewenslange effek
Pragtige foto van die groot spinnerak; lyk vir my soos 'n kantgordyn.
Lyk my ek het my 1ste kommentaar aan jou op verkeerde plek gaan 'paste'. wou net dankie sê vir jou besoek hier by my blog. Waardeer jou.